Μακροχρόνιες διακυμάνσεις εκπομπών της ναυσιπλοΐας στη Μεσόγειο Θάλασσα
Creators: name: Φυσέας Αναστάσιος Κωνσταντίνος Αλέξανδρου
Publisher: name: Aristotle University of Thessaloniki
Year: 2021
Subjects: Ατμόσφαιρα
Αέρια ρύπανση
Μεσόγειος θάλασσα
Atmosphere
Air pollution
Mediterranean sea

description: Η ναυσιπλοΐα αποτελεί έναν από τους κυριότερους τομείς παγκόσμιων μεταφορών με καθοριστικό ρόλο στην ανάπτυξη του εμπορίου και της οικονομίας. Ωστόσο, εξαιτίας της ραγδαίας αύξησής της τις τελευταίες δεκαετίες, προκαλούνται ατμοσφαιρικά προβλήματα από την αύξηση των εκπεμπόμενων αέριων ρύπων από τα πλοία. Η επιβάρυνση της ατμόσφαιρας καθιστά αναγκαία την εφαρμογή μέτρων προστασίας του περιβάλλοντος από τις επιπτώσεις. Για την επίτευξη αυτού του στόχου έχουν θεσπιστεί διεθνείς και ευρωπαϊκές οδηγίες και έχουν αναπτυχθεί ορισμένες τεχνολογίες μείωσης των εκπομπών. Στην παρούσα διπλωματική εργασία γίνεται παρουσίαση των ρύπων που εκπέμπονται από τη ναυτιλία και των αρνητικών επιπτώσεων που αυτοί έχουν στο περιβάλλον και στον άνθρωπο και παρατίθενται ορισμένες τεχνολογικές λύσεις για την αντιμετώπιση του προβλήματος. Έπειτα, γίνεται μια μελέτη των εκπομπών οξειδίων του αζώτου (NOx) και διοξειδίου του θείου (SO2) στην περιοχή της Μεσογείου Θάλασσας, από δεδομένα εκπομπών που λήφθηκαν από τις βάσεις Copernicus Atmosphere Monitoring Service (CAMS) και European Monitoring and Evaluation Programme (EMEP). Τέλος, τα αποτελέσματα συγκρίνονται με δορυφορικές μετρήσεις από το δορυφορικό όργανο OMI/Aura. Από τη μελέτη των εκπομπών από τις βάσεις δεδομένων προέκυψε ότι οι εκπομπές στη Μεσόγειο Θάλασσα παρουσιάζουν φθίνουσα πορεία τα τελευταία χρόνια, με τις εκπομπές του 2017 να είναι μικρότερες από αυτές τους 2000 για τη βάση CAMS και του 1990 για τη βάση EMEP. Ωστόσο, υπάρχει διαφοροποίηση στις διακυμάνσεις των εκπομπών σε διάφορες περιοχές της Μεσογείου. Τέλος, τα αποτελέσματα των δορυφορικών μετρήσεων είναι πολύ διαφορετικά από αυτά των βάσεων
description: Maritime transport is one of the most important sectors of global transport, having a major role in the development of trade and economy. However, due to its rapid growth in recent decades, atmospheric problems, caused by the increase in gaseous pollutants emitted by the ships, have emerged. This burden on the atmosphere makes it mandatory to implement measures to protect the environment from the negative impacts. To achieve this goal, international and European directives have been adopted and several emission reduction technologies have been developed. The dissertation presents the pollutants emitted by shipping, along with their negative effects on the environment and human health and lists some technological solutions to address the problem. Furthermore, a study of nitrogen oxides (NOx) and sulfur dioxide (SO2) emissions in the Mediterranean region is conducted, with emission data obtained from the Copernicus Atmosphere Monitoring Service (CAMS) and European Monitoring and Evaluation Programme (EMEP) databases. Finally, the results are compared with satellite measurements by the OMI/Aura satellite instrument. The study of the emissions from the databases showed that the emissions in the Mediterranean Sea have declined in recent years, with the emissions of 2017 being lower than those of 2000 for the CAMS database and of 1990 for the EMEP database. However, there is variation in emission fluctuations in different parts of the Mediterranean. Finally, the results of satellite measurements are quite different from those of the databases